open-index/open-wikipedia-markdown huggingface dataset:
Priznanie

***Priznanie*** je slovenský rodinný seriál RTVS. Seriál mal premiéru 9. januára 2022. Hlavnú postavu stvárňuje Angelika Sbouli.

## Obsadenie

## Série

## Časti
### 1. séria (2022)

## Kritika
Po odvysielaní prvej epizódy seriálu, pomocný biskup Bratislavskej arcidiecézy Jozef Haľko 13. januára 2022 na Facebooku zverejnil video, v ktorom skritizoval RTVS z manipulácie diváka a z toho, že „explicitné lesbické správanie“ (bozkávanie dvoch žien) zobrazené v seriáli mohlo byť „veľmi, veľmi škodlivé až devastačné“ pre neplnoletých divákov. Biskup Haľko neskôr svoje video stiahol. RTVS odmietla obvinenia z manipulácie. Časť verejnosti odsúdila Haľkovu reakciu ako netolerantnú alebo nenávistnú voči homosexuálom.

## Externé odkazy
* 

## Referencie

Kategória:Slovenské televízne seriály
Kategória:Televízne seriály z roku 2022
Kategória:Televízne seriály Slovenskej televízie
Kuchyňa (vrch v Pohronskom Inovci)

**Kuchyňa** () je vrch v pohorí Pohronský Inovec. Leží nad obcou Veľká Lehota, približne  severozápadne od mesta Nová Baňa.

## Poloha
Nachádza sa vo východnej časti pohoria, v geomorfologickom podcelku Vojšín. Vrchol leží v Banskobystrickom kraji, na území okresu Žarnovica a zasahuje na katastrálne územie mesta Nová Baňa a obce Veľká Lehota. 

## Opis
Kuchyňa leží na planine v nevýraznom hrebeni, vedúcom severo-južným smerom z Vojšína na Sedlovú skalu. Severne susedí Bujakov vrch () a Vojšín (), západne leží Šibeničný vrch (), juhozápadne Brestovo (), juhovýchodne Sedlová skala () a východne Hrošov vrch (). Západné svahy odvádzajú vodu menšími prítokmi do rieky Žitavy, z východnej časti hrebeňa odvádzajú vodu prítoky Novobanského potoka do rieky Hron. Najbližším sídlom je západne ležiaca Veľká Lehota, ktorej samoty siahajú až na južné úpätie vrchu, východne ležia štále (osady) mesta Nová Baňa. 

### Výhľady
Výškovo málo výrazný vrch pokrýva vo vrcholovej časti riedky les, obmedzujúci rozhľad. Na svahoch už prevládajú pasienky, umožňujúce pozorovať hlavný hrebeň s Veľkým Inovcom, no i viaceré okolité vrchy pohoria. Pri vhodných podmienkach je vidieť aj Štiavnické vrchy, Kremnické vrchy, Vtáčnik, Považský Inovec a Tribeč.

## Prístup
Vrchol Kuchyne traverzuje  značený chodník z Veľkej Lehoty na Vojšín, z ktorého je možné odbočiť a vystúpiť na vrchol. Prístup je možný aj z blízkych osád, ktoré sa rozkladajú na južných i východných svahoch.

* po  modrej značke z obce Veľká Lehota na Vojšín
* po  zelenej značke z Novej Bane cez rázc. Steblová skala

## Referencie

## Pozri aj
* Vojšín (geomorfologický podcelok)
* Zoznam vrcholov v Pohronskom Inovci

## Externé odkazy
* Poloha na turistickej mape

Kategória:Vrchy v Pohronskom Inovci
Kategória:Vrchy v okrese Žarnovica
Kategória:Vrchy pod 1000 metrov na Slovensku
Kategória:Veľká Lehota
Kategória:Nová Baňa
Tranzícia

**Tranzícia** môže byť:
*v genetike: druh mutácie, pozri tranzícia (genetika)
*v oblasti rodovej identity: pozri tranzícia (rod)
*v hudbe: prechod, modulácia
Bez servítky (relácia z roku 2021)

***Bez servítky*** je slovenská reality šou, ktorú vysiela TV JOJ. Seriál sa vysiela od 4. januára 2021 v podvečernom slote o cca 17:50 od pondelka do piatka.

## Série

## Časti
### 1. séria (2021)

### 2. séria (2022)

### 3. séria (2023)

### 4. séria (2023)

## Referencie

Kategória:Gastronomické televízne programy
Kategória:Televízne relácie na Slovensku
Kategória:Televízne relácie TV JOJ
Kategória:Televízne relácie z roku 2021
Dom snov

***Dom Snov*** je relácia súkromnej televíznej stanice TV JOJ. Premiéru mala v septembri 2021. TV JOJ potvrdila druhú sériu, ktorá bude mať premiéru v roku 2022. Reláciu moderuje Vilo Rozboril.

## Série

## Časti
### 1. séria (2021)

## Referencie

Kategória:Televízne relácie TV JOJ
Kategória:Televízne relácie z roku 2021
Mŕtvy bod

**Mŕtvy bod** alebo **mŕtva poloha** môže byť v technike:
* prechodná nehybnosť dosiahnutá rušením síl opačného smeru
* úvrat

**Mŕtvy bod** môže byť aj:
* situácia, v ktorej niečo stagnuje alebo sa javí ako neriešiteľné
* seriál USA (2015 - 2020), pozri Mŕtvy bod (seriál)
* film USA z roku 2000, pozri Mŕtvy bod (film z roku 2000)

## Zdroje
Hranica (slovenský seriál)

***Hranica*** je slovenský komediálny seriál TV JOJ, ktorý bol vysielaný v rokoch 2022 – 2023. Ide o adaptáciu chorvátskeho seriálu *Na granici* vysielaného v rokoch 2018 – 2019. Prvé dve série vychádzali z pôvodného seriálu, tretiu sériu vytvorili slovenskí scenáristi.   

Premiéra seriálu bola 10. januára 2022. Druhá séria bola oznámená 7. júna 2022 a premiéru uzrela 29. augusta 2022. Dňa 6. januára 2023 bola oznámená príprava tretej série, ktorá mala premiéru 4. septembra 2023. Finále série bolo rozdelené na dve časti, ktoré boli odvysielané 18. decembra 2023.

## Synopsa
Seriál sa odohráva na slovensko-ukrajinskej hranici v obci Krivé, kde žije niekoľko rodín pašujúcich všetko okrem zbraní, drog a ľudí. Medzi pašerákmi je aj ukrajinská rodina, ktorá vlastní obchod s potravinami v neďalekej ukrajinskej dedine. Na druhej strane stoja colníci a príslušníci hraničnej polície, ktorí sa snažia pašerákov odhaliť a prichytiť pri čine.
 
## Obsadenie

## Série

## Časti
### 1. séria (2022)

### 2. séria (2022-2023)

### 3. séria (2023-2024)

## Referencie

## Externé odkazy

* 
* 
* Hranica na SerialZone
* ''Hranica'' na sociálnej sieti Facebook
* ''Hranica'' na sociálnej sieti Instagram
* 

Kategória:Slovenské televízne komediálne seriály
Kategória:Televízne seriály TV JOJ
Záchranári (seriál)

***Záchranári*** je slovenský dramatický komediálny seriál, ktorý vysielala TV JOJ od 6. januára 2019 do 30. augusta 2021.

## Série

## Časti
### 1. séria

## Referencie

Kategória:Slovenské televízne seriály
Kategória:Televízne seriály TV JOJ
Kategória:Televízne seriály z roku 2019
Bola raz jedna škola

***Bola raz jedna škola*** je slovenský televízny komédiálny rodinný seriál, ktorý vysielala TV JOJ Plus od 14. februára 2020 do 15. marca 2020. Seriál sa vysielal v piatok a nedeľu v poobednom slote o cca 13:00. Detská Stanica Jojko vysiela od 21. januára 2026.

## Obsadenie

## Série

## Časti
### 1. séria (2020)

## Referencie

Kategória:Slovenské televízne seriály
Kategória:Televízne seriály TV JOJ
Kategória:Televízne seriály z roku 2020
Gaštan (vrch v Žiari)

**Gaštan** () je vrch v pohorí Žiar. Leží nad obcou Brieštie, približne  severozápadne od mesta Turčianske Teplice.

## Poloha
Nachádza sa v severnej časti pohoria, v geomorfologickom podcelku Vyšehrad. Vrchol leží v Žilinskom kraji, na území okresu Turčianske Teplice a v katastrálnom území obce Brieštie. Nachádza sa v hlavnom hrebeni a prechádza ním Cesta hrdinov SNP. 

## Opis
Gaštan je súčasťou hlavného hrebeňa, vedúceho od Vyšehradského sedla k najvyššiemu vrchu Chlieviská (). Severozápadným smerom vedie po bočnom hrebeni turistická magistrála do Vríckeho sedla, kde začína Malá Fatra. Severne je sedlom oddelený vrch Závozy (), východne sa nachádza Čierny diel () a Tlstý vrch () a južne Vlčia. Juhozápadne susedí podobne vysoký, bezmenný vrch () a západným smerom leží vrch Vysoká (). Hrebeňom prechádza rozvodie riek Nitra a Turiec. Severozápadné svahy odvodňujú prítoky Tmavej do rieky Nitry, východné sú pramennou oblasťou potoka Briešťanka a z južných voda prúdi do potoka Lúčky. Na južnom úpätí sa nachádza osada Hadviga, z ktorej je cez rázcestie nad obcou najkratší výstup na vrchol a východným smerom leží Brieštie. 

### Výhľady
Pomerne plochá vrcholová časť je pokrytá nesúvislým lesným porastom, ktorý umožňuje dobrý výhľad. Z horských lúk je vidieť mnohé vrchy pohoria Žiar a blízky hrebeň Malej Fatry. Z vhodných miest sú pozorovateľné aj Strážovské vrchy, Tribeč, Vtáčnik, Kremnické vrchy a Veľká Fatra.

## Prístup
* po  značke (Cesta hrdinov SNP):
** zo západu z Fačkovského cez Vrícke sedlo a Závozy
** od juhu z Vyšehradského sedla cez Hadvigu

## Referencie

## Pozri aj
* Vyšehrad (geomorfologický podcelok)
* Zoznam vrcholov v Žiari

## Externé odkazy
* Poloha na turistickej mape

Kategória:Vrchy v Žiari
Kategória:Vrchy pod 1000 metrov na Slovensku
Kategória:Vrchy v okrese Turčianske Teplice
Kategória:Brieštie
Turčianska knižnica v Martine

**Turčianska knižnica v Martine** je regionálna knižnica so sídlom v Martine.

## História
Turčianska knižnica bola založená v Martine, k 1. januáru 1952 ako *Mestská knižnica*, neskôr bola premenovaná na *Okresnú knižnicu v Martine*. Ako okresná knižnica fungovala dlhé desaťročia, než sa v apríli 2002 stal zriaďovateľom Žilinský samosprávny kraj a knižnica sa premenovala, z Okresnej knižnice v Martine na súčasný názov.

## Služby
Turčianska knižnica v Martine poskytuje bežné knižnično-informačné služby, vypracovanie rešerší a umožňuje aj rezervácie knižničných dokumentov.

Ako pracovisko regionálnej bibliografie Turčianska knižnica v Martine dokumentuje okresy Martin a Turčianske Teplice.

## Referencie


## Pozri aj
* Zoznam regionálnych knižníc na Slovensku

## Externé odkazy
* Hlavná stránka 

Kategória:Verejné knižnice na Slovensku
Kategória:Kultúra v Martine
Kategória:Organizácie v zriaďovateľskej pôsobnosti Žilinského samosprávneho kraja
Kategória:Organizácie v Martine
Podaniptér

[náhľad|Apúlsky [Červenofigúrová keramika|červenofigúrový podaniptér, cca 330 – 310 pred Kr.]]
**Podaniptér** (, doslova „*umývadlo na nohy*“) je typ starogréckej nádoby.

Podaniptér, nízke, trojnohé umývadlo na umývanie nôh, bola plytká okrúhla nádoba s rúčkami (v Aténach často zdobená zoomorfnými prvkami, napr. levmi), ktorá stála na nižších (často krásne prepracovaných) nôžkach. Väčšinou boli kovové (vyrobené hlavne z bronzu), ale vyrábali sa zriedkavo aj mramorové alebo keramické.  
   
## Referencie

## Pozri aj
* typológia starogréckej keramiky
 
## Iné projekty

 
Kategória:Staroveká grécka keramika
Kategória:Nádoby
Kategória:Výrobky z bronzu
Nemcovo

**Nemcovo** () je vrch v pohorí Žiar. Leží nad obcou Malá Čausa, približne  severovýchodne od mesta Prievidza.

## Poloha
Nachádza sa v strednej časti pohoria, v geomorfologickom podcelku Horeňovo. Vrch leží na pomedzí Žilinského a Trenčianskeho kraja a hranici okresov Prievidza a Turčianske Teplice. Vrchol sa nachádza v katastrálnom území Dubového, no na južné úpätie zasahujú katastre obcí Malá Čausa, Lipník a Chrenovec-Brusno. Nachádza sa v hlavnom hrebeni a prechádza ním Cesta hrdinov SNP. 

## Opis
Výškovo nevýrazný vrch sa nachádza v južnej časti pohoria a je súčasťou hlavného hrebeňa, vedúceho z Vyšehradského sedla na Bralovú skalu. Vrcholová časť je plochá a pokrytá vegetáciou. Severným susedom je vrch Podhoreň (), severozápadne leží Mačací zámok (), východne Vysoký vrch () a juhovýchodne vrch Horeňovo (). Severné a východné svahy odvodňuje potok Lúčna do rieky Turiec, zo západných svahov vodu odvádza Čausiansky potok do Handlovky v povodí Nitry. Najbližšími sídlami sú na juhozápade ležiace obce Malá Čausa, Lipník a Chrenovec-Brusno, severovýchodne sa nachádza Dubové a východne Sklené. 

### Výhľady
Plochý vrchol s lesným porastom neumožňuje súvislejší rozhľad, preto na pozorovanie sú vhodné menšie lúky a čistiny. Z nich je možné vidieť okolité vrchy pohoria Žiar, no pri vhodných podmienkach aj Malú a Veľkú Fatru, Kremnické vrchy, Vtáčnik a Strážovské vrchy.

## Prístup
Neďaleko vrcholu prechádza turistická magistrála, no prístup na vrchol je možný aj z okolitých obcí.

* po  značke (Cesta hrdinov SNP):
** zo severozápadu z Vyšehradského sedla cez rázc. Panský háj
** od juhovýchodu zo Sklenianskych lúk cez Chrenovské lazy
* po  modrej s napojením na hrebeňovú magistrálu:
** z obce Ráztočno a Sklené cez Sklenianske lúky
** od obce Nedožery-Brezany cez Panský háj

## Referencie

## Pozri aj
* Horeňovo (geomorfologický podcelok)
* Zoznam vrcholov v Žiari

## Externé odkazy
* Poloha na turistickej mape

Kategória:Vrchy v Žiari
Kategória:Vrchy pod 1000 metrov na Slovensku
Kategória:Vrchy v okrese Prievidza
Kategória:Vrchy v okrese Turčianske Teplice
Kategória:Dubové (okres Turčianske Teplice)
Kategória:Malá Čausa
Kategória:Chrenovec-Brusno
Kategória:Lipník (okres Prievidza)
Róbert Martinko

Ing. **Róbert Martinko** (* 2. apríl 1936, Spišský Štiavnik† 28. december 2021, Bratislava) bol slovenský a česko-slovenský politik, po nežnej revolúcii česko-slovenský minister bez kresla a minister spojov.

## Biografia
Vyštudoval jedenásťročnú strednú školu v Spišskej Novej Vsi a potom roku 1960 absolvoval elektrotechnickú fakultu Slovenskej vysokej školy technickej v Bratislave (obor oznamovacia technika). Pracoval potom v Montážnom podniku spojov v Bratislave, najprv ako majster, neskôr na poste stavbyvedúceho a vedúceho projekčného oddelenia. Od roku 1971 bol zamestnancom Ústredného riaditeľstva spojov v Bratislave. Tu zotrval až do roku 1989, ku koncu ako vedúci oddelenia rozvoja jednotnej telekomunikačnej siete. Pred rokom 1989 nebol členom žiadnej politickej strany.

Po nežnej revolúcii sa zapojil do politiky. 10. decembra 1989 bol menovaný ministrom bez kresla vo vláde Mariána Čalfu a 13. februára 1990 bol v tejto vláde povereným ministrom spojov. Portfólio si udržal do konca existencie vlády, teda do 27. júna 1990. Do roku 1992 potom pôsobil na poste riaditeľa Správy pôšt a telekomunikácií, s.p. Bratislava.

## Referencie

## Zdroj

Kategória:Česko-slovenskí politici
Kategória:Slovenskí politici
Kategória:Česko-slovenskí ministri bez kresla
Kategória:Česko-slovenskí ministri spojov
Kategória:Slovenskí manažéri
Kategória:Absolventi Slovenskej technickej univerzity v Bratislave
Kategória:Osobnosti zo Spišského Štiavnika
Bez servítky

**Bez servítky** môže byť:

* relácia z roku 2009, pozri Bez servítky (relácia z roku 2009)
* relácia z roku 2021, pozri Bez servítky (relácia z roku 2021)
Raz nestačí

***Raz nestačí*** () je román pre ženy od americkej spisovateľky Jacqueline Susann.

## Dej

Príbeh mladého dievčaťa January Waynovej, ktorá je dcérou úspešného filmového producenta. Napriek jej bohatstvu a kráse je jej život poznačený nešťastnými udalosťami a sklamaním v láske, ktoré ju postupne privedie až k narkotikám.

## Externé odkazy
* Jacqueline Susann: Raz nestačí - Databazeknih.cz

## Zdroj
* 

Kategória:Romány USA
Kategória:Knihy z 1973
Kategória:Sfilmované romány
Mačací zámok

**Mačací zámok** môže byť:

* vrch v Žiari, pozri Mačací zámok (vrch v Žiari)
* vrch v Levočských vrchoch, pozri Mačací zámok (vrch v Levočských vrchoch)
Mrož ľadový

**Mrož ľadový** (*Odobenus rosmarus*) je veľký morský cicavec a jediný žijúci člen rodu **Odobenus** a čeľade **Odobenidae**.

Je rozšírený cirkumpolárne na pobrežiach Kanady, Grónska, Ruska a Aljašky. 

## Systematika
Pravdepodobne (podobne ako ostatné plutvonožce) sa vyvinul zo spoločného predka s modernými medveďmi.
### Poddruhy
* *O. rosmarus rosmarus* – atlantický
* *O. rosmarus divergens* – pacifický
* *O. rosmarus laptevi* – More Laptevovcov (sporný)

## Opis
Samce sú ťažšie a dlhšie ako samice. Samce majú 3,6 m a váhu 0,9 až 1,6 tony. Samice majú 3 m a 0,6 až 1 tony. Dožívajú sa 40 rokov.

Najvýraznejší znak sú veľké vyčnievajúce horné očné zuby (kly), ktoré majú samce aj samice. Rypák je tupý a široký. Je pokrytý krátkymi vibrismi, ktorými deteguje korisť. Nemá ušnice. Telo je pokryté kožušinou, okrem krku a plutiev. Pod hrubou kožou je hrubá vrstva tuku.

Medzi cicavcami má najväčšiu kosť v penise (bakulum). Tá môže merať až 54 cm.

## Spôsob života
Živí sa hlavne mäkkýšmi (lastúrniky) ale žerú aj iné morské organizmy, ktoré nájdu na dne. Samice rodia hlavne na ľadovcových kryhách ale pri tenkom ľade sa s mláďatami zdržujú aj na pobreží. Samica kŕmi mliekom svoje mláďa rok až rok a pol. Mimo obdobia párenia sa samce zhromažďujú na kamenistých plážach. Sú spoločenskí. 

## Referencie

## Iné projekty

Kategória:Zraniteľné druhy
Kategória:Plutvonožce
The Dandy

***The Dandy*** bol britský detský komiksový časopis vydávaný vydavateľstvom DC Thomson so sídlom v Dundee. Prvé vydanie bolo vytlačené v decembri 1937, čo z neho robí tretí najdlhšie vychádzajúci komiks na svete, po *[[Il Giornalino]]* (1924) a *[[Detective Comics]]* (1937). Od augusta 2007 do októbra 2010 bol premenovaný na *Dandy Xtreme*.

*The Dandy* ako jeden z najpredávanejších komiksov v Spojenom kráľovstve, spolu s *[[The Beano]]*, dosiahol v 50. rokoch 20. storočia predaj dvoch miliónov výtlačkov týždenne. Konečné tlačené vydanie vyšlo 4. decembra 2012, pri príležitosti 75. výročia komiksu, po tom, čo predaj klesol na 8 000 za týždeň. V ten istý deň bol *The Dandy* znovu uvedený na trh ako online komiks *The Digital Dandy*, ktorý sa objavil na webových stránkach a v aplikácii Dandy. Opätovné spustenie v digitálnom prostredí nemalo úspech a komiks skončil len o šesť mesiacov neskôr.

## Referencie

## Zdroj

Kategória:Britské komiksy
Kategória:Časopisy pre deti a mládež
Mačací zámok (vrch v Žiari)

**Mačací zámok**, alebo staršie **Misárske**, () je vrch v pohorí Žiar. Leží nad obcou Malá Čausa, približne  severovýchodne od mesta Prievidza.

## Poloha
Nachádza sa v strednej časti pohoria, v geomorfologickom podcelku Horeňovo. Vrch leží na pomedzí Žilinského a Trenčianskeho kraja a hranici okresov Prievidza a Turčianske Teplice. Vrchol sa nachádza v katastrálnom území obce Malá Čausa, no masív zasahuje aj na katastrálne územie obcí Dubové, Budiš a Nedožery-Brezany. Nachádza sa v hlavnom hrebeni a severne od vrcholu prechádza Cesta hrdinov SNP. 

## Opis
Mačací zámok leží vo výškovo nevýraznej oblasti v južnej časti pohoria. Hrebeň vedie podobne vysokými vrchmi so zarovnanými vrcholmi, oddelenými len plytkými sedlami. Aj Mačací zámok, na niektorých mapách a staršie označovaný ako Misárske, vystupuje nad okolie len málo výrazným vrcholom. Severne leží vrch Košarisko (), severozápadne Opálený vrch () a Rovné lazy (), juhozápadne Čausianske lazy (), juhovýchodne Nemcovo () a východne susedí Podhoreň () a Širiakovo (). Severovýchodné svahy odvodňuje potok Piešť do rieky Turiec, západné svahy sú pramennou oblasťou Brezianskeho potoka v povodí Nitry a južné svahy napájajú Čausiansky potok, smerujúci do Handlovky. Najbližšími sídlami sú na juhu ležiaca Malá Čausa a severovýchodne situované Dubové a Budiš. 

### Výhľady
Pomerne plochý vrchol s nesúvislým porastom umožňuje obmedzený rozhľad na okolie. Pozorovať možno mnohé vrchy pohoria Žiar i Turčiansku a Hornonitriansku kotlinu. Pri vhodných podmienkach aj Malú a Veľkú Fatru, Kremnické vrchy, Vtáčnik, Tribeč a Strážovské vrchy.

## Prístup
Severne od vrcholu prechádza turistická magistrála, no prístup na vrchol je možný aj z okolitých obcí.

* po  značke (Cesta hrdinov SNP):
** zo severozápadu z Vyšehradského sedla cez rázc. Panský háj
** od juhovýchodu zo Sklenianskych lúk cez Chrenovské lazy
* po  modrej značke od obce Nedožery-Brezany cez rázc. Panský háj

## Referencie

## Pozri aj
* Horeňovo (geomorfologický podcelok)
* Zoznam vrcholov v Žiari

## Externé odkazy
* Poloha na turistickej mape

Kategória:Vrchy v Žiari
Kategória:Vrchy pod 1000 metrov na Slovensku
Kategória:Vrchy v okrese Prievidza
Kategória:Vrchy v okrese Turčianske Teplice
Kategória:Budiš
Kategória:Dubové (okres Turčianske Teplice)
Kategória:Malá Čausa
Kategória:Nedožery-Brezany
Závozy (vrch v Žiari)

**Závozy** () je vrch v pohorí Žiar. Leží nad obcou Brieštie, približne  severozápadne od mesta Turčianske Teplice.

## Poloha
Nachádza sa v severnej časti pohoria, v geomorfologickom podcelku Sokol. Vrchol leží na pomedzí Žilinského a Trenčianskeho kraja a hranici okresov Prievidza, Martin a Turčianske Teplice. Vrch zasahuje na katastrálne územia obcí Kľačno, Vrícko a Brieštie. Nachádza sa v hlavnom hrebeni a prechádza ním Cesta hrdinov SNP. 

## Opis
Vrch je súčasťou hlavného hrebeňa, ktorý vedie zo severnej, najvyššej časti pohoria do Vyšehradského sedla. Bočným hrebeňom zo západne ležiaceho Vríckeho sedla vedie na Závozy a hlavný hrebeň turistická magistrála. Južne susedí vrch Gaštan (), východne Čierny diel (), severovýchodne Sokol (), severozápadne Baran () a západným smerom Havraní vrch (). Západnú časť masívu odvodňujú prítoky Tmavej do rieky Nitra. Južné svahy odvodňuje Briešťanka a východné potok Sokol do rieky Turiec. Severné svahy odvodňuje Studenec do rieky Vríca. Najbližšími sídlami sú na južnom úpätí ležiace Brieštie a Hadviga, západne situované Kľačno, severným smerom obec Vrícko a na východe ležiaca Abramová. 

### Výhľady
Vrcholová časť je pokrytá lesným porastom, ktorý umožňuje len veľmi obmedzený výhľad. Na svahoch je vegetácia redšia, preto poskytuje výhľad na okolité vrchy pohoria a blízky hrebeň Malej Fatry. Z vhodných miest sú pozorovateľné aj Strážovské vrchy, Tribeč, Vtáčnik, Kremnické vrchy a Veľká Fatra.

## Prístup
* po  značke (Cesta hrdinov SNP):
** zo západu z Fačkovského cez Vrícke sedlo 
** od juhu z Vyšehradského sedla cez Hadvigu

## Referencie

## Pozri aj
* Sokol (geomorfologický podcelok)
* Zoznam vrcholov v Žiari

## Externé odkazy
* Poloha na turistickej mape

Kategória:Vrchy v Žiari
Kategória:Vrchy pod 1000 metrov na Slovensku
Kategória:Vrchy v okrese Prievidza
Kategória:Vrchy v okrese Martin
Kategória:Vrchy v okrese Turčianske Teplice
Kategória:Brieštie
Kategória:Kľačno
Kategória:Vrícko
Vysoký vrch (vrch v Žiari)

**Vysoký vrch** () je vrch v pohorí Žiar. Leží nad obcou Sklené, približne  juhozápadne od mesta Turčianske Teplice.

## Poloha
Nachádza sa v strednej časti pohoria, v geomorfologickom podcelku Horeňovo. Vrch leží na území Žilinského kraja, v okrese Turčianske Teplice a zasahuje na katastrálne územie obcí Dubové a Sklené. Nachádza sa mimo hlavného hrebeňa a nevedie naň značená trasa. 

## Opis
Vysoký vrch je súčasťou rázsochy, ktorá vybieha z hlavného hrebeňa z masívu Nemcova. Nakoľko je v susedstve podobne vysokého a homogénneho hrebeňa, pôsobí pomerne nevýrazne. Severozápadne susedí Požežská hlava (), severne Širiakovo () a Podhoreň (), západne Nemcovo () a južne Horeňovo (). Vysoký vrch patrí do povodia rieky Turiec; západné, južné a východné svahy odvodňuje Hájsky potok, severnú časť masívu odvodňuje potok Lúčna. Najbližšími sídlami sú na juhu ležiace Sklené, severne situované Dubové a juhozápadným smerom ležiace Ráztočno, Jalovec a Chrenovec-Brusno. 

### Výhľady
Nesúvislý porast Vysokého vrchu umožňuje obmedzený výhľad na okolie. Z vhodných miest je vidieť okolité vrchy pohoria Žiar, no tiež Turčiansku kotlinu, Malú a Veľkú Fatru, Kremnické vrchy, Vtáčnik a Strážovské vrchy.

## Prístup
Na vrchol nevedie značený chodník, preto prístup vedie hrebeňom z turistickej magistrály alebo z okolitých obcí.

* po  značke (Cesta hrdinov SNP) cez Chrenovské lazy:
** zo severozápadu z Vyšehradského sedla cez rázc. Panský háj
** od juhovýchodu z Bralovej skaly cez Sklenianske lúky

## Referencie

## Pozri aj
* Horeňovo (geomorfologický podcelok)
* Zoznam vrcholov v Žiari

## Externé odkazy
* Poloha na turistickej mape

Kategória:Vrchy v Žiari
Kategória:Vrchy pod 1000 metrov na Slovensku
Kategória:Vrchy v okrese Turčianske Teplice
Kategória:Dubové (okres Turčianske Teplice)
Kategória:Sklené (okres Turčianske Teplice)
Vlčia (vrch v Žiari)

**Vlčia** () je vrch v pohorí Žiar. Leží nad obcou Slovenské Pravno, približne  severozápadne od mesta Turčianske Teplice.

## Poloha
Nachádza sa v strednej časti pohoria, v geomorfologickom podcelku Vyšehrad. Vrch leží v Žilinskom kraji, na území okresu Turčianske Teplice a zasahuje na katastrálne územie obce Brieštie, Rudno a Slovenské Pravno. Nachádza sa mimo hlavného hrebeňa a nevedie naň značený chodník. 

## Opis
Vlčia je súčasťou rázsochy, ktorá vybieha východným smerom z hlavného hrebeňa v lokalite Uhliarske, severne od Vyšehradského sedla. Južne sa nachádza vrch Šiarec () a Pálený vrch (), západne Rozložná (), severne susedí Gaštan () a severovýchodne Tlstý vrch (). Bočný hrebeň patrí do povodia rieky Turiec; voda zo severných svahov odteká do potoka Lúčky, južné svahy sú pramennou oblasťou Rudnianskeho potoka. Najbližším sídlom je na severnom úpätí ležiaca osada Hadviga, východne leží Slovenské Pravno, južným smerom Rudno a Jasenovo a juhozápadným smerom Vyšehradné. 

### Výhľady
Vrcholová časť Vlčej je pokrytá lesným porastom, ktorý znemožňuje rozhľad. Svahy však pokrýva nesúvislá vegetácia a tak obmedzený výhľad je možný z viacerých lokalít. Viditeľné sú mnohé okolité vrchy pohoria Žiar, Turčianska kotlina, Strážovské vrchy, Vtáčnik, Kremnické vrchy a Veľká Fatra.

## Prístup
Na Vlčiu nevedie značená turistická trasa a prístup je možný sedlom z hrebeňom vedúcej magistrály, prípadne lesnými chodníkmi z okolia.

* po  značke (Cesta hrdinov SNP):
** zo severu z Vríckeho sedla cez Závozy
** od juhu z Vyšehradského sedla

## Referencie

## Pozri aj
* Vyšehrad (geomorfologický podcelok)
* Zoznam vrcholov v Žiari

## Externé odkazy
* Poloha na turistickej mape

Kategória:Vrchy v Žiari
Kategória:Vrchy pod 1000 metrov na Slovensku
Kategória:Vrchy v okrese Turčianske Teplice
Kategória:Brieštie
Kategória:Rudno
Kategória:Slovenské Pravno
Vysoká (vrch v Žiari)

**Vysoká** () je vrch v pohorí Žiar. Leží nad obcou Kľačno, približne  severozápadne od mesta Turčianske Teplice.

## Poloha
Nachádza sa v strednej časti pohoria Žiar, v geomorfologickom podcelku Vyšehrad. Vrchol leží v Žilinskom kraji, na území okresu Turčianske Teplice a v katastrálnom území obce Brieštie. Nachádza sa v hlavnom hrebeni a blízkym sedlom prechádza Cesta hrdinov SNP. 

## Opis
Vysoká je súčasťou hlavného hrebeňa, vedúceho od Vyšehradského sedla k najvyššiemu vrchu Chlieviská (). Turistická magistrála z Vríckeho sedla vrchol Vysokej obchádza. Východným susedom je sedlom oddelený masív Gaštana (), juhovýchodne leží Vlčia (), južne Rozložná (), západne Vápenec () a severovýchodne vrch Závozy (). Vrch odvodňujú prítoky potoka Tmavá do rieky Nitra, malá južná časť je odvodňovaná potokom Lúčky do rieky Turiec. Najbližším sídlom je na južnom úpätí situovaná osada Hadviga, západným smerom sa nachádza Kľačno a na východe Brieštie. 

### Výhľady
Pomerne plochá vrcholová časť je pokrytá nesúvislým lesným porastom, ktorý umožňuje najmä východným smerom veľmi zaujímavý výhľad. Viditeľné sú okolité vrchy pohoria Žiar, časť Turčianskej kotliny, Veľká Fatra, Kremnické vrchy, Vtáčnik, Strážovské vrchy a časť Malej Fatry.

## Prístup
Na vrchol nevedie značená trasa a dostupný je z blízkeho sedla, odbočením z turistickej magistrály:

* po  značke (Cesta hrdinov SNP):
** od severu z Vríckeho sedla cez Závozy
** od juhu z Vyšehradského sedla cez Hadvigu

## Referencie

## Pozri aj
* Vyšehrad (geomorfologický podcelok)
* Zoznam vrcholov v Žiari

## Externé odkazy
* Poloha na turistickej mape

Kategória:Vrchy v Žiari
Kategória:Vrchy pod 1000 metrov na Slovensku
Kategória:Vrchy v okrese Turčianske Teplice
Kategória:Brieštie
Úrokový swap

**Úrokový swap** (, skrátene *IRS*) je derivátový finančný nástroj vo forme zmluvy medzi dvoma stranami, že k určitému dátumu jedna strana zaplatí druhej strane pevný úrok za stanovenú sumu a dostane platbu vo výške úroky za pohyblivú sadzbu od druhej strany.

Zmluva o budúcej úrokovej sadzbe () je štandardizovaný úrokový swap.

Úrokové swapy sa obvykle používajú pri poistení transakcií s aktívami a pasívami pre vzájomný prevod pevných sadzieb na pohyblivé a naopak. Pozícia na úrokovom swape obsahuje úrokové a kreditné riziká pre zmluvné strany.

## Použitie
Úrokové swapy sa používajú v širokej škále investičných stratégií. Sú obľúbeným nástrojom zaistenia a finančných špekulácií.

## Zaistenie
Uzamknutie úrokovej sadzby podľa swapovej zmluvy vám umožňuje zaistiť sa proti klesajúcim úrokovým sadzbám. Na druhej strane bude mať protistrana prospech z nižších úrokových sadzieb.

## Špekulácie
Vzhľadom na nízky prah pre zadávanie odkladacej úrokovej pozície, ktoré sú obľúbené u obchodníkov, ktorí špekulujú na pohyb úrokových sadzieb. Namiesto otvorenia plnohodnotnej krátkej pozície na podkladovom aktíve, u ktorého sa očakáva pokles ceny, teda obchodníkovi stačí uzavrieť swapovú zmluvu fixujúcu úrokovú sadzbu na rovnaké obdobie. 
 
## Referencie

Kategória:Deriváty
Kategória:Financie
Dvere (rozlišovacia stránka)

**Dvere** môžu byť:

* konštrukcia v stene, pozri dvere
* album speváčky Zuzany Smatanovej, pozri Dvere (album)
* československý film z roku 1976, pozri Dvere (film z roku 1976)
* nemecký film z roku 2009, pozri Dvere (film z roku 2009)
* slovenský film z roku 2014, pozri Dvere (film z roku 2014)
Daniel Žulčák

**Daniel Žulčák** (* 31. júl 1988, Hudcovce) je slovenský televízny, dabingový a divadelný herec.

Absolvoval štúdium herectva na Konzarvatóriu v Košiciach a VŠMU v Bratislave. Od roku 2013 bol členom umeleckého súboru Slovenského komorného divadla v Martine. Hosťoval aj v SND, DPOH, na Novej scéne a v divadle Aréna v Bratislave. Hral vo viacerých slovenských filmoch a televíznych seriáloch. Členom Činohry Slovenského národného divadla bol v rokoch 2024 až 2025, pričom v roku 2025 bol spolu s ďalšími kolegami v rámci konsolidačných opatrení prepustený. Venuje sa aj hudbe, je členom OJV – Orchester Jeana Valjeana.

## Filmografia
### Filmy
* 2011: Jantárová cesta (krátkometrážny študentský film)
* 2012: Denis (krátkometrážny študentský film)
* 2012: DonT Stop
* 2013: Ráno (krátkometrážny študentský film)
* 2014: Dvere (krátkometrážny študentský film)
* 2019: Šťastný nový rok
* 2019: Cesta do nemožna
* 2019: Čarovný kamienok
* 2020: Pre čisté svedomie (krátkometrážny študentský film)
* 2026: Kavej

### TV seriály
* 2010: Kriminálka Staré Mesto
* 2012: Mesto tieňov
* 2012: Horúca krv (Michal Lipanský) 
* 2013: Pravdivé príbehy s Katkou Brychtovou
* 2015: Kukučka (Ervín Rehák) 
* 2015: Divoké kone (Osvald Závodský) 
* 2018: Vlci (Andrej Urban)
* 2022: Oteckovia (Dávid Veselý)
* 2024: Čas nádejí (Géza Violovský)
* 2025: Lásky v Istanbule (Filip Svoboda)

### Dokumenty
* 2019: Zrod divadla: 1984

### Divadelné záznamy
* 2016: Výkriky bez ozveny
* 2017: Mechúrik-Koščúrik
* 2018: Hráči
* 2019: Inak sa mám fajn

### Hosť v TV reláciach
* 2013: Milujem Slovensko
* 2014: Neskoro večer
* 2024: Záhady tela
* 2024: Hit roka
* 2025: Sieň slávy

## Referencie

Kategória:Slovenskí televízni herci
Kategória:Slovenskí divadelní herci
Kategória:Absolventi Vysokej školy múzických umení
Kategória:Osobnosti z Hudcoviec
Kategória:Absolventi konzervatórií na Slovensku
Nádcha

**Nádcha** alebo **rinitída** je vírusové infekčné ochorenie horných dýchacích ciest, ktoré primárne postihuje respiračný epitel, nosa, hrdla, prínosových dutín a hrtana. Príznaky a symptómy sa môžu objaviť do dvoch dní po vystavení vírusu. Môže ísť o kašeľ, bolesť hrdla, výtok z nosa, kýchanie, bolesť hlavy a horúčku. Ľudia sa zvyčajne zotavia do siedmich až desiatich dní,ale niektoré príznaky môžu trvať až tri týždne. Príležitostne sa u ľudí s inými zdravotnými problémami môže vyvinúť pneumónia.

Nádchu spôsobuje viac ako 200 vírusových kmeňov, pričom najbežnejšie sú rinovírusy, koronavírusy, adenovírusy a enterovírusy. Šíria sa vzduchom pri tesnom kontakte s infikovanými ľuďmi alebo nepriamo kontaktom s predmetmi v prostredí s následným prenosom do úst alebo nosa. Medzi rizikové faktory patrí chodenie do zariadení starostlivosti o deti, zlý spánok a psychický stres. Príznaky sú väčšinou spôsobené imunitnou odpoveďou tela na infekciu a nie deštrukciou tkaniva samotnými vírusmi. Príznaky chrípky sú podobné ako pri nádche, hoci zvyčajne sú závažnejšie a menej pravdepodobné, že zahŕňajú výtok hlienov z nosa.

Proti nádche neexistuje žiadna vakcína. Primárne metódy prevencie sú umývanie rúk; nedotýkať sa očí, nosa alebo úst neumytými rukami; a vyhýbať sa chorým ľuďom. Niektoré dôkazy podporujú používanie chirurgických masiek. Tiež neexistuje žiadny liek, ale symptómy sa dajú liečiť. Zinok môže znížiť trvanie a závažnosť symptómov, ak sa začne užívať krátko po nástupe symptómov. Nesteroidné antiflogistiká (NSAID), ako je ibuprofén, môžu pomôcť pri bolestiach. Antibiotiká by sa však nemali používať, pretože nádchu spôsobujú vírusy a neexistuje žiadny dobrý dôkaz o účinnosti liekov proti kašľu.

Nádcha je najčastejším infekčným ochorením u ľudí. Za normálnych okolností priemerný dospelý dostane dve až tri nádchy ročne, zatiaľ čo priemerné dieťa môže dostať šesť až osem. Infekcie sa vyskytujú častejšie počas zimy. Tieto infekcie existovali počas celej ľudskej histórie.

## Referencie

## Literatúra
* 

## Pozri aj
* Angína
* Chrípka

## Iné projekty

## Zdroj
* 

Kategória:J00-J99 Choroby dýchacej sústavy
Holčík

**Holčík** je české a slovenské priezvisko.

## Známi nositelia
* Jan Holčík (* 1944), český odborník v oblasti sociálneho lekárstva a verejného zdravotníctva, vysokoškolský profesor
* Ján Holčík (* 1937), slovenský politik, minister priemyslu 19901992, predseda Demokratickej strany 19901992
* Jiří Holčík (* 1950), český biomedicínsky inžinier
* Juraj Holčík (19031984), slovenský náboženský spisovateľ, evanjelický kňaz. Pseudonym: Jur Kristov
* Juraj Holčík (biológ) (19342010), slovenský biológ, ichtyológ, tiež politik
* Leopold Holčík (19152001), český dermatológ, autor knihy spomienok na Vietnam
* Ľubomír Holčík (* 1955 ), slovenský televízny publicista, režisér a moderátor
* Štefan Holčík alebo Štefan Pavel Holčík (* 1944), slovenský historik umenia, kultúrny publicista
* Zuzana Holčíková (* 1981), česká spisovateľka

Kategória:České priezviská
Kategória:Slovenské priezviská
Red Deer

**Red Deer** je kanadské mesto v provincii Alberta.

## Poloha
Mesto sa nachádza v strednej Alberte, približne na polceste medzi mestami Edmonton a Calgary. Leží na tradičných teritóriách Siksikaitsitapi (Blackfoot Confederacy), Tsuut’ina, Stoney Nakoda, Cree, Saulteaux a Métis ľudí.

## Dejiny
Európske osídlenie začalo v roku 1882. V roku 1885 kanadská milícia postavila v lokalite pevnosť Fort Normandeau. V roku 1891 sa usadlosť posunula o 7 kilometrov na dolu prúdom, k železničnej trati. V roku 1923 bola otvorená provinčná škola Provincial Training School for Mental Defectives. Bola určená deťom s problémami vývinu, ale boli v nej aj deti bez týchto problémom. Vznikol v nej eugenický program a viac než 2800 osôb bolo násilne sterilizovaných. Po druhej svetovej vojne boli v oblasti nájdené ložiská ropy a zemného plynu. V 50. rokoch bolo mesto jedným z najrýchlejšie rastúcich v provincii.

Red Deer bolo založené ako „town“ v júni 1901 a status „city“ získalo 25. marca 1913.

## Demografia
Podľa mestského sčítania obyvateľstva v roku 2019 malo mesto 101 002 obyvateľov, v roku 2016 ich bolo 99 832. Vo federálnom sčítaní obyvateľstva v roku 2016 malo 100 418 obyvateľov. Podľa tohto sčítania bolo tretie najväčšie mesto provincie Alberta. Podľa údajov tohto sčítania 82 645 obyvateľov uvádza ako rodný jazyk angličtinu, 1 315 francúzštinu a 13 335 neoficiálne jazyky, z toho 90 jazyky pôvodných obyvateľov. 25 ľudí udalo slovenčinu ako rodný jazyk a 45 češtinu.

## Kultúra
V meste sa nachádza múzeum a galéria Red Deer Museum and Art Gallery, Kerry Wood Nature Centre, pevnosť Fort Normandeau, Sunnybrook Farm Museum, Alberta Sports Hall of Fame and Museum a Norwegian Laft Hus. Divadelné a koncertné priestory sa nachádzajú v Memorial Centre, The Scott Block, Red Deer College Arts Centre a Welikoklad Event Centre. V meste sídli aj Red Deer Symphony Orchestra.

## Ekonomika
Petrochemický priemysel má dôležité zastúpenie v ekonomike mesta. Podľa mesta sú hlavnými odvetviami: zdravotníctvo a sociálne služby, maloobchod, stavebníctvo, baníctvo, ťažiarstvo, ubytovanie, gastronómia, výroba a vzdelávanie.

## Doprava
V meste dopravu zabezpečuje mestský Red Deer Transit. The Queen Elizabeth II Highway je cesta prepájajúca mestá Edmonton a Calgary cez Red Deer. Mesto obsluhuje Red Deer Regional Airport.

## Galéria

Súbor:Historic Red Deer Alberta street cafe photo by Kevin M Klerks June 7 2013 (50) (8984457484).jpg|Centrum mesta
Súbor:Historic Red Deer Alberta street cafe photo by Kevin M Klerks June 7 2013 (2) (8984447332).jpg|Centrum mesta
Súbor:Kerry Wood Nature Centre (38320476401).jpg|Kerry Wood Nature Centre
Súbor:Exterior of the 1973 replica of Fort Normandeau.jpg|Replika Fort Normandeau
Súbor:ENMAX Centrium Sept 2007.jpg|Štadión ENMAX Centrium


## Referencie

## Iné projekty

## Externé odkazy
* Oficiálna stránka mesta

## Zdroj


Kategória:Mestá v Alberte
Andrea Bučko

**Andrea Bučková** (* 1. máj 1989, Bratislava) je slovenská herečka, speváčka a hudobníčka.

V roku 2013 absolvovala štúdium divadelnej réžie a dramaturgie na VŠMU v Bratislave, do širšieho povedomia sa však dostala predovšetkým ako talentovaná hudobníčka, skladateľka pre divadlo a speváčka.

Hudobne spolupracuje napr. s violončelistom Romanom Harvanom, huslistom Jánom Kružliakom, harfistkou Máriou Kmeťkovou, spevákom Marošom Hečkom alebo herečkou Dominikou Kavaschovou.

Žánrovo svoju tvorbu charakterizuje ako „alternatívny pop s vplyvom džezu, vážnej hudby, rocku a folklóru“. Podľa hudobného publicistu Olivera Reháka vo svojej tvorbe kombinuje viaceré žánre – šansón, džez, soul, slovenský folklór a world music. Okrem slovenčiny spieva aj po anglicky a po francúzsky a hrá na klavír.

Je dcérou herca a moderátora Štefana Bučka a džezovej speváčky Adrieny Bartošovej. Nie až tak dávno začala v divadle Nová scéna - réžiu a dramaturgiu. V novom štúdiu Olympa vytvorila toho veľa ale najmä hudobno- poetický večer Nepovinne po víne kde hrá s Monikou Drgáňovou, Dáriusom Kočim a ďalšími.

## Filmografia

### TV seriály
* 2020: Pumpa
* 2022: Oteckovia (*Ria Veselá*)
* 2023: Dunaj k vašim službám

## Hosť
* 2013: Milujem Slovensko
* 2014: Neskoro večer
* 2017: Trochu inak s Adelou
* 2019: 3 pódiá
* 2021: Pečie celé Slovensko
* 2022: Kvapka nádeje
* 2021: Záhady tela

## Diskografia

### Albumy
* *[[In The Middle Of...]]* (2012)
* *[[Polarity]]* (2015)
* *[[Escape]]* (2018)
* *[[Morena (album)|Morena]]* (2020)
* *[[Púšťam]]* (2022)
Bejby Bible Band - spolupráca 
Divadlo zábavka ( viac edícii CD) - spolupráca 
Piesne OJV- Ciga, Vezmi si ma( spolupráce )

## Referencie

## Externé odkazy
* Andrea Bučko na Facebooku
* 


Kategória:Slovenské speváčky
Kategória:Slovenskí hudobní skladatelia
Kategória:Slovenskí textári piesní
Kategória:Slovenské divadelné režisérky
Kategória:Slovenskí divadelní dramaturgovia
Kategória:Slovenské televízne herečky
Kategória:Absolventi Vysokej školy múzických umení
Kategória:Osobnosti z Bratislavy
Joseph Fiennes

**Joseph Fiennes** (rod. *Joseph Alberic Twisleton-Wykeham-Fiennes*; * 27. máj 1970, Salisbury, Wiltshire, Spojené kráľovstvo) je anglický herec. V roku 1999 bol nominovaný za svoj herecký výkon vo filme *[[Zamilovaný Shakespeare]]* na filmové ocenenie BAFTA.

## Detstvo a mladosť
Fiennes sa narodil v roku 1970 v Salisbury, Wiltshire, v Anglicku, ako syn Marka Fiennesa (1933 – 2004), farmára a fotografa, a spisovateľky Jennifer Lash (1938 – 1993). Má pan-britských predkov. Jeho starí otcovia boli priemyselník Sir Maurice Fiennes (1907 – 1994) a brigádny generál Henry Alleyne Lash.

Jeho súrodenci sú herec Ralph Fiennes; režisérky Martha Fiennes a Sophie Fiennes; skladateľ Magnus Fiennes; a ochranca prírody Jacob Fiennes (dvojča Fiennesa).

## Kariéra
Fiennes bol členom Royal Shakespeare Company. V roku 1998 sa objavil vo filme *Zamilovaný Shakespeare*, po boku herečky Gwyneth Paltrow. Jeho herecký výkon bol pozitívne ohodnotený filmovými kritikmi a v rovnakom roku si zahral aj v historickom filme *Kráľovná Alžbeta*. Oba filmy boli nominované na Academy Awards. Pripojil sa tiež k hereckému obsadeniu ako Jude Law, Rachel Weisz, Ed Harris a Ron Perlman, vo filme *Nepriateľ pred bránami* z roku 2001.

V roku 2002 si zahral po boku Heather Graham a Natashy McElhone v dráme *Zabi ma nežne*. O rok neskôr sa objavil vo filme *Luther*, kde stvárnil hlavnú postavu, Martina Luthera. V roku 2007 stvárnil hlavnú úlohu vo filme *Zbohom, Bafana*.

V rokoch 2009 až 2010 sa objavil v televíznom seriály *FlashForward*. O dva roky neskôr stvárnil vedľajšiu rolu Monsignora Timothyho Howarda v televíznom seriály *[[American Horror Story]]*. Objavil sa tiež vo filme *V meste Krista* z roku 2016. Od roku 2017 do roku 2021 stvárnil Commandera a manžela Yvonne Strahovski, v televíznom seriály *[[Príbeh služobníčky (televízny seriál)|Príbeh služobníčky]]*.

## Súkromný život
V roku 2009 sa oženil so švajčiarskou modelkou Maríou Dolores Diéguez. Majú spolu dve dcéry. Spoločne s hercami ako Rachel Weisz, Jo Brand, Tom Hiddleston a Rachel Riley podpísal kartu, ktorá bola vydražená na eBay v roku 2014 v prospech charitatívnej organizácie *Thomas Coram Foundation for Children*.

## Iné projekty

## Zdroj

Kategória:Anglickí filmoví herci
Kategória:Anglickí divadelní herci
Kategória:Anglickí televízni herci
Kategória:Anglickí dabingoví herci
Kategória:Súrodenci v herectve
Kategória:Osobnosti z Wiltshire
Majstrovstvá sveta vo futbale žien 2019

**Majstrovstvá sveta vo futbale žien 2019** boli ôsme Majstrovstvá sveta vo futbale žien, ktoré sa uskutočnili v dňoch 7. júna až 7. júla 2019 vo Francúzsku. Turnaj prebiehal v mestách Lyon, Paríž, Nice, Montpellier, Rennes, Le Havre, Valenciennes, Reims a Grenoble. Titul z MS 2015 obhájili futbalistky .

## Účastníci

## Základné skupiny
*Všetky časy zápasov sú uvedené v [[Stredoeurópsky letný čas|SELČ]] (UTC+2).*

### Skupina A

|}

### Skupina B

|}

### Skupina C

|}

### Skupina D

|}

### Skupina E

|}

### Skupina F

|}

### Poradie tímov na 3. miestach

|}

## Play-off

### Osemfinále

### Štvrťfinále

### Semifinále

### O 3. miesto

### Finále

## Zdroj
* 

Kategória:Majstrovstvá sveta vo futbale žien
Kategória:Futbal v 2019
Kategória:Futbal vo Francúzsku
Futbal
Kategória:2019 vo Francúzsku
Trióza

**Trióza** je monosacharid, ktorý má tri uhlíkové atómy. Sú to najmenšie sacharidy. Podobne ako u ostatných sacharidov majú aj triózy lineárny uhlíkový reťazec, pričom na každom atóme uhlíka je viazaný kyslíkový atóm. Jeden z týchto kyslíkových atómov je viazaný dvojitou väzbou, čím vzniká karbonylová funkčná skupina. Existujú len tri možné triózy: dva enantioméry glyceraldehydu (L-glyceraldehyd a D-glyceraldehyd) a dihydroxyacetón. Glyceraldehyd je aldotrióza, pretože obsahuje aldehydovú skupinu a dihydroxyacetón je ketotrióza, pretože má ketónovú skupinu. Glyceraldehyd má jeden chirálny uhlík, takže sa vyskytuje v dvoch enantioméroch. Keďže dihydroxyacetón je symetrický, nemá enantioméry.


Súbor:D-glyceraldehyde-2D-skeletal.svg|D-Glyceraldehyd
Súbor:1,3-dihydroxypropan-2-one 200.svg|Dihydroxyacetónfosfát


Triózy sú dôležité v bunkovom dýchaní. Počas glykolýzy sa fruktóza-1,6-bisfosfát pôsobením enzýmu aldolázy rozkladá na glyceraldehyd-3-fosfát a dihydroxyacetónfosfát. Z týchto molekúl potom vzniká laktát a pyruvát. Enzým triózafosfátizomeráza je schopná premeniť dihydroxyacetónfosfát na glyceraldehyd-3-fosfát a naopak.    

## Referencie

## Zdroj


Kategória:Sacharidy
Štefan Hunčaga

MUDr. **Štefan Hunčaga** (* 28. máj 1931, Medzibrodie nad Oravou† 9. júl 1994, Dolný Kubín) bol slovenský lekár.

Vyštudoval gymnáziu v Dolnom Kubíne a následne absolvoval štúdium všeobecného lekárstva na Lekárskej fakulte Univerzity Komenského v Bratislave, kde spromoval v roku 1957. Od roku 1959 pôsobil na pol úväzku a od roku 1960 už na plný úväzok na pracovisku hygienickej služby v Trstenej spadajúcom pod Okresnú hygienicko-epidemiologickú stanicu v Dolnom Kubíne.

Spolupracoval s laureátom Nobelovej ceny za fyziológiu alebo medicínu, americkým virológom slovensko-maďarského pôvodu Danielom Carletonom Gajdusekom na výskume transmisívnych spongioformných encefalopatií (medzi ktoré patrí bovinná spongiformná encefalopatia, ľudovo známa ako „choroba šialených kráv“) a podieľal sa na verifikovaní ohniska výskytu Creutzfeldtovej-Jakobovej choroby na severnom Slovensku, pričom zároveň mal zásluhy na dokázaní výskytu scrapie (klusavky) oviec už v roku 1991.

V rokoch 19851993 bol tiež predsedom poľovníckeho združenia v obci Trstená.

## Bibliografia
* 
* , 68 s.
* 

## Poznámky


## Referencie

Kategória:Osobnosti z Medzibrodia nad Oravou
Kategória:Slovenskí lekári
Kategória:Slovenskí epidemiológovia
Veľký vrch (vrch v Žiari)

**Veľký vrch** () je vrch v pohorí Žiar. Leží približne  severovýchodne od Handlovej.

## Poloha
Nachádza sa na juhovýchodnom okraji pohoria, v geomorfologickom podcelku Rovne. Leží v Trenčianskom kraji, na území okresu Prievidza a v katastrálnom území obce Ráztočno. Veľký vrch sa vypína nad rekreačným strediskom Remata.

## Opis
Najjužnejší vrch pohoria je najvyšším vrchom podcelku Rovne. Jeho južným úpätím vedie hranica s Handlovskou kotlinou, východne začínajú Kremnické vrchy. Východným susedom je Bralová skala (), severne leží Horeňovo (), západne Bôrová () a južným smerom Vysoká (). Veľký vrch odvodňujú prítoky Hraničného potoka do Handlovky v povodí Nitry. Najbližšími sídlami sú južne situovaná osada Remata, patriaca k západne ležiacej obci Ráztočno, severne sa nachádza obec Sklené, juhozápadne je situované mesto Handlová a juhovýchodne obec Kunešov.

### Výhľady
Husto zalesnený vrchol Veľkého vrchu neumožňuje rozhľad, no najmä severozápadné svahy pokrývajú horské pasienky. Z odlesnených častí je možné pozorovať okolité vrchy pohoria Žiar, Kremnických vrchov a časť Turčianskej kotliny. Pri vhodných podmienkach je vidieť aj Vtáčnik, Strážovské vrchy, Malú i Veľkú Fatru. 

## Prístup
Na vrchol nevedie značený chodník, no prístup je možný z hrebeňom vedúcej magistrály alebo lesom z okolia.

* po  červenej značke (Cesta hrdinov SNP) hlavným hrebeňom cez Sklenianske lúky:
** z juhovýchodu zo sedla pod Vysokou cez Bralovú skalu
** zo severozápadu z Chrenovských lazov
* po  značke cez Sklenianske lúky:
** zo západu z Ráztočna 
** zo severovýchodu zo Skleného
* po  žltej značke z Handlovej cez Bralovú skalu

## Referencie

## Pozri aj
* Rovne – geomorfologický podcelok
* Zoznam vrcholov v Žiari

## Externé odkazy
* Poloha na turistickej mape

Kategória:Vrchy v Žiari
Kategória:Vrchy v okrese Prievidza
Kategória:Vrchy pod 1000 metrov na Slovensku
Kategória:Ráztočno
Rozložná (vrch v Žiari)

**Rozložná** () je vrch v pohorí Žiar. Leží nad obcou Kľačno, približne  severne od Prievidze.

## Poloha
Nachádza sa v strednej časti pohoria Žiar, v geomorfologickom podcelku Vyšehrad. Vrch leží na hranici Trenčianskeho a Žilinského kraja a pomedzí okresov Prievidza a Turčianske Teplice. Vrchol leží v katastrálnom území obce Kľačno, no značná časť vrchu zasahuje na územie obce Nitrianske Pravno a Brieštie. Nachádza sa v hlavnom hrebeni a blízkym sedlom prechádza Cesta hrdinov SNP. 

## Opis
Rozložná je súčasťou hlavného hrebeňa medzi najvyššou časťou pohoria a Vyšehradským sedlom. Turistická magistrála z Vríckeho sedla vrchol Rozložnej obchádza východnými svahmi ponad osadu Hadviga. Severovýchodným susedom je sedlom oddelený masív Vysokej () a Gaštana (), juhovýchodne leží Vlčia (), južne Vyšehrad (), juhozápadne Čierny les () a severne vrch Vápenec (). Severnú a západnú časť masívu odvodňujú do rieky Nitra prítoky potoka Tmavá, z južnej odteká voda rovnakým smerom Vyšehradným potokom. Z východným smerom sa zvažujúcich svahov vodu odvádza potok Lúčky do rieky Turiec. Najbližším sídlom je na východnom úpätí situovaná osada Hadviga, západným smerom sa nachádza Kľačno a juhozápadne leží Vyšehradné. 

### Výhľady
Vrcholová časť Rozložnej pokrýva nesúvislý lesný porast, preto výhľad je možný z menších lokalít s nižšou vegetáciou. Pozorovateľné sú okolité vrchy pohoria Žiar, z vhodných miest aj Veľká Fatra, Kremnické vrchy, Vtáčnik, Strážovské vrchy a časť Malej Fatry.

## Prístup
Na vrchol nevedie značená trasa a dostupný je z blízkeho sedla, odbočením z turistickej magistrály alebo z okolia:

* po  značke (Cesta hrdinov SNP):
** od severu z Vríckeho sedla cez Závozy
** od juhu z Vyšehradského sedla cez Hadvigu

## Referencie

## Pozri aj
* Vyšehrad (geomorfologický podcelok)
* Zoznam vrcholov v Žiari

## Externé odkazy
* Poloha na turistickej mape

Kategória:Vrchy v Žiari
Kategória:Vrchy pod 1000 metrov na Slovensku
Kategória:Vrchy v okrese Prievidza
Kategória:Vrchy v okrese Turčianske Teplice
Kategória:Kľačno
Kategória:Nitrianske Pravno
Kategória:Brieštie
Erytróza

**Erytróza** je štvoruhlíkatý monosacharid. Má aldehydovú skupinu, takže je to aldóza. Existuje v podobe dvoch enantiomérov, a to D-erytróza and L-erytróza. V prírode sa bežne vyskytuje ako D-erytróza, čo je diastereomér D-treózy.

Erytrózu prvýkrát izoloval francúzsky farmaceut Louis-Félix-Joseph Garot (1798-1869) v roku 1849 z rebarbory. Jej názov pochádza z jej červenej farby v prítomnosti alkalických kovov (ἐρυθρός, "red").

Erytróza-4-fosfát, ktorá vzniká fosforyláciou erytrózy, je dôležitý intermediát pentózafosfátovej dráhy a Calvinovho cyklu.

žiadny|náhľad|Fischerova projekcia enantiomérov erytrózy
Je možné docieliť to, aby oxidačné baktérie využívali erytrózu ako ich jediný zdroj energie.

## Referencie

## Zdroj

Kategória:Aldózy
Kategória:Tetrózy